Κατά την έναρξη των έναρξη των εργασιών του Προσυνεδρίου της Νέας Δημοκρατίας «Για τους Εργαζόμενους και τους Ανέργους» στη Νίκαια, παρουσιάστηκαν τα αποτελέσματα του ερωτηματολογίου για θέματα απασχόλησης.

17.844 πολίτες ανταποκρίθηκαν στο κάλεσμα της Νέας Δημοκρατίας για μία ανοιχτή διαδικασία διαλόγου και εξέφρασαν τη γνώμη τους για πραγματικά διλήμματα πολιτικής.

Με βάση τις απαντήσεις τους:



Αναγνωρίζουν το σημαντικό ρόλο που παίζουν οι επενδύσεις του ιδιωτικού τομέα στη δημιουργία νέων θέσεων εργασίας.



Αναδεικνύουν την ανάγκη ενός φιλικού πλαισίου για τις επιχειρήσεις χωρίς όμως εκπτώσεις στην τήρηση της εργατικής νομοθεσίας.



Αντιλαμβάνονται ότι δεν αρκεί η επιδοματική πολιτική προκειμένου οι άνεργοι να βρουν ξανά δουλειά.



Θεωρούν ως τη βασικότερη απειλή για τις θέσεις εργασίας την υψηλή φορολογία.



Θέλουν να καθορίζουν οι ίδιοι τους όρους της εργασίας τους.

Μητσοτάκης: Θέλουμε να στηρίξουμε την υγιή επιχειρηματικότητα

Ο αρχηγός της ΝΔ Κ. Μητσοτάκης αφού άκουσε τους ομιλητές του πρώτου πάνελ διαβεβαίωσε πως βούληση της ΝΔ είναι να στηρίξει την υγιή επιχειρηματικότητα με φορολογικά κίνητρα, απλοποίηση των διαδικασιών, καλύτερη κατάρτιση, αναδεικνύοντας παράλληλα τη σημασία της επιχειρηματικότητας και της ανάληψης του ρίσκο».

«Οι θετικές ιστορίες που ακούμε σήμερα μπορούν να αποτελέσουν παράδειγμα και για άλλους νέους κόντρα στην απαισιοδοξία, τη μιζέρια και τη μαυρίλα. Κεντρική πολιτική της κάθε κυβέρνησης θα πρέπει να είναι η στήριξη όσο το δυνατόν υγιών και εξωστρεφών επιχειρήσεων, με νέους εργαζόμενους, καταρτισμένους, με καλούς μισθούς και ωραίο περιβάλλον», υπογράμμισε..





Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr